****

**REPUBLIKA HRVATSKA**

**ZADARSKA ŽUPANIJA**

**privlaka grb OPĆINA PRIVLAKA**

Ivana Pavla II 46, 23233 PRIVLAKA

KLASA: 400-08/19-01/03

URBROJ: 2198/28-02-20-5

Privlaka, 27. listopada 2020. godine

Na temelju članka 37. točka 4. Zakona o proračunu (NN broj 87/08, 136 /12 i 15/15 ) i članka 46. Statuta općine Privlaka (Službeni glasnik Zadarske županije broj 14/09, 14/11, 10/13 i 05/18) Općinski načelnik Općine Privlaka dana 27. listopada 2020. godine dostavlja Općinskom vijeću Općine Privlaka prijedlog

**ODLUKE**

**o drugoj izmjeni i dopuni Odluke o izvršenju Proračuna općine Privlaka**

**za 2020. godinu**

**Članak 1.**

U Odluci o izvršavanju Proračuna općine Privlaka za 2020. godinu („Službeni glasnik Zadarske županije“ broj 27/19 i 13/20) dodaje se glava VII. ZADUŽIVANJE I DAVANJE JAMSTVA i glasi:

Članak 24.

„U projekcijama za 2021. i 2022. godinu uz donesen Proračun općine Privlaka za 2020. godinu nije vidljiv kapitalni projekt K3010-14 Izgradnja i opremanje Dječjeg vrtića, te se ovom Odlukom uvodi navedeni kapitalni projekt za realizaciju kojeg se planiraju primici od dugoročnog zaduživanja u iznosu od 10.293.710,84 kn. Povlačenje kreditnih sredstava temeljem ovog zaduženja izvršit će se sukcesivno, temeljem vjerodostojne dokumentacije o namjenskom korištenju kredita (računi, građevinske situacije, ugovori i sl.) kroz dvije proračunske godine u 2021. godini u iznosu od 8.000.000,00 kn, a u 2022. godini u iznosu od 2.293.710,84 kn.

Očekivani iznos ukupnog duga s ove osnove u projekcijama za 2021. godinu iznosi 8.000.000,00 kuna, dok u projekcijama za 2022. godinu ukupan iznos duga iznosi 10.293.710,84 kuna.

Izdaci i rashodi za otplatu ovog kredita imaju prednost u izvršavanju Proračuna u odnosu na sve ostale obveze.

Članak 25.

Općina Privlaka se može zaduživati, davati suglasnosti, odnosno jamstva u skladu s Zakonom o Proračunu i Pravilniku o postupku zaduživanja te davanja jamstva i suglasnosti JLP(R)S. Odluku o davanju jamstava kao i Odluku o zaduživanju Općine Privlaka donosi Općinsko vijeće uz prethodnu suglasnost Vlade, a sukladno odredbama Zakona o proračunu.

Članak 26.

Jedinstveni upravni odjel dužan je o stanju po izdanim zaduženjima, jamstvima i suglasnostima izvijestiti Ministarstvo financija na obrascima i rokovima kako je određeno Zakonom o proračunu.“

**Članak 2.**

U Odluci o izvršavanju Proračuna općine Privlaka za 2020. godinu („Službeni glasnik Zadarske županije“ broj 27/19 i 13/20) mijenja se glava VII. PRIJELAZNE I ZAVRŠNE ODREDBE na način da glasi glava: „VIII. PRIJELAZNE I ZAVRŠNE ODREDBE.“

**Članak 3.**

Ova Odluka stupa na snagu danom objave u Službenom glasniku Zadarske županije.

OPĆINSKI NAČELNIK OPĆINE PRIVLAKA

Gašpar Begonja dipl. ing.